cyanic-selkie/wikianc huggingface dataset:
Ogham-skrift
Opprinnelse
I Irland og i Wales er inskripsjonene på de monumentale steinene bestående av primitivt eller arkaisk irsk, de eldste formene for goidelske språk. Overgangen til gammelirsk, språket til de eldste kildene i det latinske alfabetet, finner sted omtrent på 600-tallet. Ettersom ogham-inskripsjoner nesten utelukkende består av personnavn og merker som muligens indikerer jordeierskap, er språklig informasjon som kan skimtes fra den primitive irske perioden for det meste begrenset til fonologisk utvikling.
Kulturmøte mellom irsk og norrønt
Utenfor Irland er det funnet ogham-inskripsjoner hovedsakelig i den post-romerske områdene i Wales, Skottland, Man og Cornwall, men det er også funnet eksempler så sentralt som i romerske Silchester i Hampshire, og så fjernt som på Orknøyene. Hvor dette alfabetet ble benyttet til å skrive ikke-goidelske språk ble det funnet på nye symboler, gamle ble tilpasset eller særskilte symboler ble doblet for å representere ulike lyder. Eksempelvis har det blitt avdekket en ogham-inskripsjon som dekket tegn for å representere norrøne begreper slik som dattur («datter») og krosk («kors»). Et besnærende eksempel hvor de to kulturkretsene norrøn og irsk møtes er i Killaloe i grevskapet Clare hvor et steinkros (hvor armene på korset er slitt av) fra kanskje rundt tiden 1100 er en dedikasjon til en nordmann ved navn Torgrim. På den ene siden av stein står navnet til nordboeren i runer og på motsatte side er det en velsignelse for ham i orgham.
Berøringspunktene mellom den norrøne og gæliske kulturkretsene har et fascinerende møte i Skottland. Richard Cox fra keltiske studier ved Universitetet i Aberdeen har avdekket at flere ogham-inskripsjoner som tidligere var antatt å representere piktisk språk, men som først viste seg å bli forståelige da de bli lest som norrønt. Mange av steinene registrerte inskripsjonene hvem som hogde steinen og til hvems minne som den ble reist for. Av de 19 steinene som ble undersøkt på Orknøyene og i Skottland, hugget mellom 1050 og 1225, omfatter omtrent halvparten ogham-skriftene på norrønt språk. Det er derimot ikke funnet noen ogham-inskripsjoner i Norge eller Skandinavia.
Overlappingen av kulturer i Skottland og de norrøne øyene i nord er spesielt, men ikke unikt. Flere ogham-steiner i Wales er tospråklige og inneholder både irsk og brittonsk latin, noe som vitner om de internasjonale kontaktene som førte til eksistensen av noen av disse steinene.
Alfabet: Beith-Luis-Nin
Strengt tatt refererer ordet ogham bare til formen på bokstaver eller skriften, mens bokstavene i seg selv er kjent samlet som Beith-luis-nin etter bokstavnavnene til de første bokstavene (på samme måte som det moderne ordet «alfabet» stammer fra de greske bokstavene alfa og beta). Rekkefølgen på bokstavene er BLFSN. En forklaring er at ordet nin, som bokstavelig talt betyr «en forgrenet gren», også regelmessig ble brukt til å bety et skrevet brev generelt. Beith-luis-nin kan derfor ganske enkelt bety «Beith-luis-bokstaver». Den andre forklaringen er at Beith-luis-nin er en praktisk sammentrekning av de fem første bokstavene: Beith-LVS-nin.
Ogham-alfabetet besto opprinnelig av tjue distinkte tegn (feda), arrangert i fire serier aicmí (flertall av aicme, «familie»; sammenlign aett). Hver aicme ble oppkalt etter sin første karakter (Aicme Beithe, Aicme hÚatha, Aicme Muine, Aicme Ailme, «B-gruppen», «H-gruppen», «M-gruppen», «A-gruppen»). Ytterligere fem bokstaver ble senere introdusert (hovedsakelig i manuskripttradisjonen), den såkalte forfeda.
DAPs 25-punktsprogram
Adolf Hitler var en av forfatterne av 25-punktsprogrammet. Her er det allerede tale om en Fører, om opphevelse av Versaillestraktaten, og Tysklands forening med Østerrike og om at jødene skulle miste sitt tyske statsborgerskap. Etter den nasjonalsosialistiske maktovertakelsen i 1933 ble etterhvert mange av punktene satt ut i livet.
Ogham-skrift
Alfabet: Beith-Luis-Nin
Oghamtrakten eller In Lebor Ogaim («Boken om orghamer»), en avhandling om oghamer på gammelirsk, gir også en rekke på rundt hundre varianter eller hemmelige skrivemåter av ogham (92 i Ballymoteboken, Leabhar Bhaile an Mhóta), for eksempel «skjold-ogham» (ogam airenach, nr. 73). Verket avsluttes med en samling hemmelige måter å skrive ogham, noen som minner om kryptiske runer. Blant disse er to yngre futharker med ett sett hver med runenavn og lydverdier. Futharkene får titlene Gallogam – «fremmed-ogham» og Ogam lochlinnach – «ogham til nordboerne». Begge disse kunne også vært oversatt idiomatisk som en slags «viking-ogham» (nr. 91, 92).
DAPs 25-punktsprogram
Ikke alle sosialistiske elementene i programmet ble virkeliggjort, ettersom Hitler ville ha både Reichswehr og industriherrene på sitt lag. Da ledelsen for SA heller ønsket at «revolusjonen» skulle fortsette og at programmet skulle settes ut i livet i alle sine enkeltheter, fulgte drapene av Ernst Röhm og den øvrige SA-ledelsen.
Følgende tyske menneskerettigheter ble strøket eller forandret etter Riksdagsbrannen:
1. Retten til fritt å uttale sin mening (privat)
2. Retten til fritt å trykke sin mening (avissensur)
4. Retten til ikke å få sine brev lest av offentlige tjenestemenn/posten
5. Husundersøkninger uten fullmakt
Ogham-skrift
Alfabet: Beith-Luis-Nin
Av de fem forfeda- eller tilleggsbokstavene opptrer bare den første, ébad, regelmessig i inskripsjoner, men mest med verdien K i ordet koi (ᚕᚑᚔ «her»). De andre, bortsett fra emancholl, har på det meste bare én bestemt ’ortodoks’ inskripsjon hver. På grunn av deres begrensede praktiske bruk, gjorde senere utøvere av ogham tilleggsbokstavene til en serie diftonger, og endret fullstendig verdiene for pín og emancholl. Dette betydde at alfabetet igjen var uten bokstav for «P»-lyden, og tvang oppfinnelsen av bokstaven peithboc (myk «B»), som bare vises i manuskriptene.
DAPs 25-punktsprogram
6. Statlig konfiskasjonsrett
Ogham-skrift
Litteratur
Generell og sitert:
DAPs 25-punktsprogram
7. Begrensing av eiendomsretten (staten kunne konfiskere alt fra en bolig til et fabrikkonsern)
Turne
Turne eller Turné kan vise til
Datavask
Datavask mot eksterne registre
Det vanligste register som vaskes er kunderegister hvor man henter inn endringer på kundeinformasjon fra for eksempel offentlige registre som Det sentrale folkeregister.
Kunderegistre som har rett til å lagre fødselsnummer kan søke om tillatelse til å vaske mot folkeregisteret. Dette gjør de aller fleste finansorganisasjoner. Fra folkeregisteret kan man få oppdateringer på navn- og adresseendringer. Man kan også få varsling om at personer er døde. Man får slik informasjon fra folkeregisteret på personer som er selskapets kunder.
Selskaper som ikke har rett til å lagre fødselsnummer må nøye seg med mindre sikre registre å vaske mot. Posten Norge har et register som mange benytter for at deres adresser skal være mest mulig korrekte. Dette registeret kan benyttes også for å finne en persons adresse etter flytting.
Datavask mot egne registre
I store selskaper er det vanlig å ha en mengde med forskjellige IT systemer med tilhørende databaser. Disse databasene har ofte overlappende data. Ofte brukes et av systemene som referansesystem som andre databaser kan vaske dataene mot.
Det vanligste er imidlertid at ingen systemer har full oversikt men utfyller hverandre. For eksempel kan et Salgssystem være mer oppdatert på umiddelbare kommunikasjonskanaler mot kunder, som telefonnumre og e-post, mens fakturasystemet er mer oppdatert på postadresser. Logistikksystemet er mer oppdatert på besøksadresser, og så videre. Denne situasjonen skaper et komplisert mønster for datavask. Noe som har gitt grobunn for det man kaller grunndataforvaltning og gylden kopi-løsninger.
Datavask på fint nivå
Noe som gjør datavask ytterligere komplisert er at data i forskjellige registre kan ha ulikt dataformat, finkornethet og skrivemåter. Noe som gjør det vanskelig å gjøre presise oppslag mot referanseregistrene, og dermed vanskelig å utføre den ovenfor beskrevne datavaskingen. Dette har skapt behovet for det man kaller datastandardisering og databerikelse, som kan bidra med å gjøre dataene kompatible for referanseoppslag. Grafisk brukergrensesnitt som brukes til databerikelse kalles gjerne «beriknings-GUI».
Hoggtann
Beskrivelse
En hoggtann er en forstørret hjørnetann. Mange forbinder hoggtenner med rovdyr, men også andre arter kan ha hoggtenner, for eksempel flodhester og flaggermus. Hoggtenner er først og fremst nyttige til å drepe med, i det de kan penetrere lettere og dypere enn andre tenner. En hoggtann må ikke forveksles med en støttann, som er utviklet fra fortennene.
Selv om huggtenner vanligvis er utviklet i forbindelse med å drepe og spise andre dyr, finnes det flere pattedyr som har huggtenner først og fremst for konkurranse mellom individene innad i arten. Dette gjelder først og fremmst planteetere med hoggtenner, slik som flodhest, moskushjort, muntjaker og primater. Hos altetere som gris utghjør de dessuten redskap for å grave opp eller skrape løs maten de lever av. Hvalross bruker sine huggtenner til blant annet å dra seg opp på glatte isflak.
Tinagent
Tinagent er et foto- og filmproduksjonsselskap i Oslo. Selskapet ble opprettet i 1995, og var det første norske byrået til å representere stillsfotografer. Byrået er lokalisert i Vibes Gate 17. Tinagent er eid og drives av Cathrine Sigurdsen og grunnlegger Tina Holth.
Selskapets fokusområde ligger i kommersiell fotografi og regi, som strekker seg fra mote, reklame, design, musikk, redaksjonelt arbeid, bøker og flimregi. Tinagent fungerer som en tjenestekobling, kvalitetskontroll og produsent mellom fotografen/regissøren, kunden og resten av samarbeidspartnerne involvert i en jobb.
Tinagent representerer noen av de mest anerkjente fotografene og regissørene i Norge.
Paul Joseph Pham Đình Tung
Paul Joseph Pham Đình Tung (født 15. juni 1919 i Binh Hoa i Vietnam, død 22. februar 2009 i Hanoi) var en av Den katolske kirkes kardinaler, og tidligere erkebiskop av Hanoi (1994–2005).
Phaolo-Giuse Pham Dinh Tung studerte ved det katolske presteseminar i Hanoi, og ble presteviet 6. juni 1949. Deretter virket han som sjelesørger.
I 1963 ble han utnevnt av pave Johannes XXIII til biskop av Bac Ninh. Han ble bispeviet av erkebiskop Joseph-Marie Trinh-Nhu-Khuê den 15. august samme år.
Fra 1963 til 1990 var Phaolo-Giuse Pham Dinh Tung underlagt husarrest. I denne perioden kunne han ikke besøke en eneste av sine ca. 100 menigheter, men han klarte å foreta den forvaltningsmessige delen av embedet ved hjelp av tre prester og en rekke lekfolk.
I 1990 ble han utnevnt til apostolisk administrator for Hanoi. Han ble kreert til kardinal i 1994.
Episkopalgenealogi
Hans episkopalgenealogi er:
Sylvain Wiltord
Wiltord har tidligere spilt for Rennes (1992–97), Girondins Bordeaux (1997–2000) og Arsenal (2000–04).
Et av Wiltords viktigste landslagsmål kom i det 94. minutt av finalen under EM 2000, da han utlignet mot. Frankrike vant deretter tittelen på et golden goal av David Trézéguet.
Hvar
Hvar er en kroatisk øy i Adriaterhavet. Øya er 67,5 km lang og har 11 103 innbyggere (2001). Kulturlandskapet Stari Grad-sletten som i 2008 ble oppført på UNESCOs verdensarvliste, befinner seg på øya.
Silvano Piovanelli
Silvano Piovanelli (født 21. februar 1924 i Ronta di Mugello i Borgo San Lorenzo nær Firenze i Italia, død 9. juli 2016 i Firenze) var en av Den katolske Kirkes kardinaler og erkebiskop av Firenze (1983–2001). Han ble kreert til kardinal i 1985.
Bakgrunn
Silvano Piovanelli var sønn av en husmaler og en tøyvasker. Han studerte fra 1935 i tolv år ved presteseminarene i Firenze - først ved gutteseminaret og så for de egentlige prestestudenter -, og ble presteviet i 1947.
Prest
Piovanelli virket i tolv år som viserektor for gutteseminaret i Firenze. Pregende erfaringer som sjelesørger gjorde han fra 1960 til 1979 i Castelfiorentino, et sogn i Firenzes industriområde som var preget av en sterk antiklerikalisme, og for utbredt ateisme. Men han klarte å lege splittelsen i samfunnet der, noe som gjorde ham legendarisk i regionen og i hele Italia.
Han engasjerte seg spesielt for arbeidernes interesser og for sognenes selvstyre. På 1960-tallet opprettet han Piovanelli det første menighetsrådet i erkebispedømmet Firenze. Fra 1979 til 1982 var han generalvikar for erkebispedømmet Firenze, som da var under ledelse av kardinal Giovanni Benelli.
Biskop, erkebiskop, kardinal
I 1982 utnevnte pave Johannes Paul II ham til hjelpebiskop i hans hjembispedømme Firenze, og etter at kardinalerkebiskop Giovanni Benelli uventet døde høsten 1982, ble Piovanelli utnevnt i 1983 til ny erkebiskop. Han ble kardinal i 1985 med Santa Maria delle Grazie a Via Trionfale som titulus.
Han gikk av som erkebiskop av Firenze den 21. mars 2001, i en alder av 77 år. Deretter trakk Piovanelli seg tilbake til Siesto Fiorentino ved Firenze, hvor han deltok i sjelesorgen i bydelen Cercina.
Episkopalgenealogi
Hans episkopalgenealogi er:
Ragnvald Blix
Ragnvald Blix (født 12. september 1882 i Oslo, død 2. mai 1958 i København) var en norsk avis- og karikaturtegner. Han er særlig kjent for sine antinazistiske tegninger fra andre verdenskrig.
Karriere og arbeid
Ragnvald Blix var redaktør av vittighetsbladet Tyrihans i 1901, medarbeider i Simplicissimus i München mellom 1907 og 1918 og redigerte og tegnet til det nordiske satiremagasinet Exlex i dets korte levetid fra 1919 til 1921. Han slo igjennom internasjonalt i Paris i 1905 med en serie parodier av kjente kunstverk i Louvre Le Voile tombe, utgitt samlet i 1908.
Under 2. verdenskrig leverte Ragnvald Blix anti-nazistiske tegninger under signaturen Stig Höök i den svenske avisa Göteborgs Handels- och Sjöfartstidning, der den liberale Torgny Segerstedt var redaktør. Flere av disse tegningene ble utgitt i bøkene Stig Höök 1942–44 (1944) og De fem årene (1945) og ble kjent og populære i Norge særlig etter krigen. Ragnvald Blix tegnet seinere til flere nordiske aviser, bl.a. det norske Dagbladet, der han med bitende ironi kommenterte samtidas politiske begivenheter i en rask og presis strek og med et nært samspill mellom tekst og tegning.
Ragnvald Blix er kanskje mest kjent for tegningen «Til audiens hos Hitler» der Vidkun Quisling besøker føreren i Berlin. Quisling strekker ut armen til nazihilsen og sier: «Jeg er Quisling». Dørvakten spør: «Og navnet?». Tegningen stod på trykk 29. januar 1944 og bidro til at navnet Quisling ble styrket som internasjonal betegnelse på landsforræder. På en annen kjent tegning lar Blix den barnløse Edvard Grieg klimpre ubekymret på sin harpe i himmelen, mens Bjørnstjerne Bjørnson og Jonas Lie ser uhyre nedstemte ut pga. sine NS-etterkommere, hhv. sønnen Erling Bjørnson og barnebarnet Jonas Lie.
Ragnvald Blix var ellers kulturradikaler og riksmålsmann. Han var sønnen til salmedikteren og teologiprofessoren Elias Blix, som også ble kirkeminister. Moren, Emma Blix, skal ha gjemt de første satiretegningene for mannen sin som ikke var særlig begeistret for sønnens karrierevalg.
Gruppe (matematikk)
En gruppe i matematikken er en mengde elementer sammen med en binæroperasjon. Den må være slik at fire aksiomer er oppfylt. For det første må den være lukket slik at kombinasjonen av to element alltid gir et element i samme gruppe. Videre må den være assosiativ, og det må finnes et enhetselement slik at hvert element har en invers. Et av de mest velkjente eksemplene på en gruppe er mengden av heltall hvor den binære operasjonen er vanlig addisjon. Enhetselementet er da tallet 0.
Ved å gi en abstrakt formulering av gruppeaksiomene som er uavhengig av konkrete grupper og deres operasjoner, kan en på en fleksibel måte behandle objekter med svært ulikt matematisk opphav. Dette kan gjøres samtidig som man beholder deres vesentlige strukturelle egenskaper. Studiet av grupper kalles gruppeteori.
Grupper har et fundamentalt slektskap med begrepet symmetri. For eksempel, symmetrigruppen til et geometrisk objekt danner en gruppe. Den består av mengden alle transformasjoner som ikke endrer objektet og operasjonen som kombinerer to slike transformasjoner ved å foreta den ene etter den andre.
Definisjon
Grupper er definert på en slik måte at den gjelder for en vid klasse av objekter som deler en del strukturelle egenskaper. Man har en mengde G, og en binæroperasjon \times. Denne operasjonen er slik at man kan kombinere hvilke som helst to elementer a og b fra G og få et annet element a\times b. Symbolet \times representerer her en generell operasjon, og kan for eksempel stå for addisjon eller multiplikasjon.
For at mengden G og binæroperasjonen \times skal være en gruppe må følgende fire aksiomer være oppfylt:
Enkle eksempel
Betegnes mengden av heltallene med Z, så danner de en gruppe hvor binæroperasjonen er addisjon. Den betegnes da med symbolet + på vanlig vis. Elementene i gruppen består av tallene Det første aksiomet er tilfredsstilt siden summen av to heltall også er et heltall. At addisjon er assosiativ, er også velkjent. Enhetselementet er tallet 0 siden a+0=a for alle heltall a. Det inverse elementet til a er nå det negative tallet -a da a+(-a) = 0. Denne gruppen er abelsk
De positive heltallene danner ingen gruppe da de ikke inneholder inverse element. Men derimot danner de rasjonelle tallene Q en abelsk gruppe under vanlig multiplikasjon. De har formen r = a/b hvor a og b er heltall der man ikke tar med 0. Enhetselementet er her e =1, mens det inverse elementet til r = a/b er. Det oppfyller kravet.
På samme måte danner de reelle tallene R en gruppe under addisjon. Summen av to slike tall x og y tilsvarer kombinasjonen av to element og skrives som x + y. Dette er også et reelt tall slik at enhetselementet er 0. Derfor er det inverse elementet til x ganske enkelt  -x. På samme måte kan også elementene i et vektorrom betraktes som en slik abelsk gruppe. Disse gruppene inneholder uendelig mange element som varierer kontinuerlig seg imellom. Slike kontinuerlige grupper kalles vanligvis for Lie-grupper.
Klokkearitmetikk
Den måten vi teller timer på en vanlig klokke med tallene definerer en abelsk gruppe av orden 12 når binæroperasjonen addisjon modulo 12. Hvis klokken er 9 og vi venter 4 timer, vil klokken bli 2, altså er   når man lar \oplus betegne operasjonen å «addere på en klokke». Mer vanlig er det å skrive dette som a \equiv b når der n er et heltall. Enhetselementet er her 12 \equiv 0, mens elementet invers til for eksempel 5, er 7 fordi 5 + 7 = 12.
Klokkearitmetikk er et eksempel på modulær aritmetikk. For hvert positivt heltall m har man da på samme måte en abelsk gruppe med m element som kombineres ved modulær addisjon analogt med klokken der m = 12.
Undergrupper
I enhver gruppe G finnes det en undermengde med element som seg imellom oppfyller de fire gruppeaksiomene. Et av disse elementene må være enhetselementet e. Denne delmengden kalles da en undergruppe eller mer sjelden en delgruppe. For eksempel inneholder gruppen Z av alle heltall under addisjon en undergruppe 2Z som består av alle like tall {... -4, -2, 0, 2, 4, ... }. Summen av to slike tall er et nytt partall. Derimot danner ikke oddetallene noen undergruppe da de gir et liketall under en binær addisjon.
Et teorem som først ble bevist av Lagrange, sier at ordenen til en undergruppe av en endelig gruppe, må være en faktor av dennes orden. For eksempel kan en gruppe med 6 element, kun ha undergrupper med 1, 2 eller 3 element. Gruppen med ett element er triviell og består bare av enhetselementet e. Formelt sett kan man også betrakte hele gruppen G som en slik triviell undergruppe av seg selv. En endelig gruppe hvis orden er et primtall, vil derfor ikke ha noen ikke-trivielle undergrupper. Den er en syklisk gruppe.
Homomorfier
Funksjoner eller avbildninger mellom to grupper som bevarer gruppestrukturen, kalles for homomorfier. Dette betyr at hvis G og H er to grupper, så er en gruppehomomorfi mellom dem en funksjon  slik at  for alle. Hvis funksjonen er både injektiv og surjektiv, så er den en isomorfi. Det betyr at gruppene er essensielt like.
Eksemplet med gruppene bestående av {0, 1} som kombineres ved en binær addisjon og gruppen {1, -1} hvor elementene kombineres ved multiplikasjon, viser en isomorfi dem imellom. Begge kan da karakteriseres som den abstrakte gruppen C2. Likedan kan alle de like elementene i heltallsgruppen Z avbildes på +1, mens de odde tallene avbildes på -1. Dermed har man en homomorfi hvor uendelig mange element avbildes på en gruppe med bare to element. Dette tilsvarer ikke noe annet enn med at summen av et odde tall og et like tall alltid er et odde tall, mens summen av to odde tall er et liketall.
Sykliske grupper
En endelig, syklisk gruppe er en abelsk gruppe hvor alle elementene er potenser av et bestemt element. Hvis dette elementet kalles g og gruppens orden er n, inneholder den elementene
De to tallene {1, -1} danner den sykliske gruppen C2 = < -1 > under vanlig multiplikasjon. Nå er disse to tallene løsningen av den enkle ligningen. Den sykliske gruppen C3 har element som er løsninger av den tilsvarende ligningen. De er det reelle tallet og de to komplekse tallene
der i = √-1 er den imaginære enheten. Da z12 = e 4π i /3 = e-2π i /3 = z2 og z13  = e 2π i  = 1 når man benytter Eulers likhet, er z1 et primitivt element slik at.
På lignende måte består kan man illustrere den sykliske gruppen av fjerde orden med de fire tallene C4 = {1, i, -1, -I } som kombineres ved vanlig multiplikasjon av kompelse tall. Den er generert av elementet i da i 2 = - 1 og i 3 = - i slik at  i 4 = 1. Likedan er den sykliske gruppen med seks element generert av det komplekse tallet. Den består da av elementene {1, z, z 2, z 3, z 4, z 5}. De er løsninger av ligningen og danner en regulær sekskant i det komplekse planet.
Symmetrigrupper
En matematisk gruppe kan uttrykke symmetrien til en geometrisk figur, et regelmessig mønster eller et molekyl sammensatt av mindre atomer. Slike symmetrigrupper er viktige innen fysikk og kjemi.
Som et enkelt eksempel kan man se på bokstaven A i et plan hvor den står på en horisontal x-akse mens en y-akse står vinkelrett på denne gjennom dens toppunkt. Bokstaven er nå symmetrisk om y-aksen. Man kan tenke seg et speil langs denne aksen stående vinkelrett på xy-planet slik at bokstaven blir reflektert i speilet. Det er derfor vanlig å si at y-aksen er et symmetrisk speilingsplan for denne bokstaven. Derimot er en tilsvarende refleksjon i x-aksen ingen symmetrioperasjon.
Betegner man denne operasjonen eller transformasjonen av bokstaven med symbolet s, vil den ha to symmetrier e og s der e beskriver enhetstransformasjonen som betyr at bokstaven forblir i sin opprinnelig stilling. Disse to symmetritransformasjonene danner nå den sykliske gruppen da s × s = s2 = e fordi to speilinger er det samme som ingen speiling.
Dihedral gruppe D2
En langstrukket bokstav H har den samme symmetrien. Men denne har også en slik refleksjonssymmetri om x-aksen slik at man har to speilingsoperasjoner sx og sy i dette tilfellet. Begge er refleksjoner slik at sx2 = sy2 = e.
Nå kan disse to symmetrioperasjonene også kombineres. Hvis man først utfører sy og så sx, er det vanlig å skrive dette som sx × sy = sx sy. For å se hva som skjer under denne kombinerte operasjonen, tenker man seg at objektet H i dette tilfellet har tall 1, 2, 3, og 4 i hvert hjørne eller eventuelt bokstavene A, B, C og D. Da vil man se at den doble speilingen er det samme som en rotasjon r  på 180° mot klokken om en z-akse vinkelrett på xy-planet. En dobbel slik rotasjon tilsvarer en dreievinkel 360° som er ingen rotasjon slik at r 2 = e. Hvis de to speilingene blir gjort i motsatt rekkefølge, kommer man frem til samme resultat. Matematisk kan det nå skrives som sx sy = sy sx = r. Lignende betraktninger viser at r sx = sx r = sy og r sy = sy r = sx.
Bokstaven H er derfor symmetrisk eller invariant under fire transformasjoner som utgjør den dihedrale gruppen med fire element. Egenskapene til gruppen følger fra alle mulige kombinasjoner av to og to gruppeelement og kan sammenfattes i det som vanligvis kalles en Cayley-tabell etter Arthur Cayley. Denne gruppen er abelsk som man kan se fra tabellen ved at den er symmetrisk om diagonalen. Da den er generert av r og s = sx, kunne den likså godt være beskrevet som fordi  der r 2 = s 2 = e og. Både gruppen {e, r} og {e, s} er undergrupper. Ofte blir denne gruppen også omtalt som Kleins Vierergruppe eller 4-gruppe V4.
Navnet dihedral har samme bakgrunn som dihedral vinkel og kommer av at man kan tenke seg at plane figurer har to sider, en forside og en bakside.
Dihedral gruppe D3
Regulære polygoner har mange symmetrier som kan uttrykkes ved større, dihedrale grupper. For eksempel, en likesidet trekant forblir uforandret hvis den
Rotasjonen på 120° kan man tenke seg utført mot klokkeretningen og kalles r1. Da tilsvarer en rotasjon på 240° i samme retning, mens  er enhetselementet da denne rotasjonen tar trekanten tilbake til den opprinnelige posisjonen. Elementet r1 er det inverse av r2 da r1 × r2 = r0. De tre rotasjonene {r1, r2, r0} danner den sykliske gruppen C3.
De tre speilingsaksene S1, S2 og S0 ligger fast i rommet og blir ikke påvirket av transformasjonene. Kaller mann de tilsvarende speilingsoperasjonene for s1, s2 og s0 vil hver av dem generere en C2 undergruppe da og tilsvarende for de to andre elementene.
Man finner for eksempel at Produktet av to rotasjoner er alltid en ny rotasjon, mens produktet av en rotasjon og en speiling er en ny speiling. Man finner for eksempel at r1 × s0 = s1, r1 × s1 = s2 og r1 × s2 = s0. Samtidig er s0 × r1 = s2, s1 × r1 = s0 og s2 × r1 = s1, Den dihedrale gruppen med seks element er derfor ikke abelsk. Den er den minste, ikke-abelske gruppen.
Dihedrale grupper
Den dihedrale gruppen D3 er generert av de to elementene r = r1 og s = s0 da de to andre speilingstransformasjonene er gitt som  og  hvis rotasjonen r  er med klokken. Den består derfor av de seks elementene {e, r, r 2, s, sr, sr 2} i den vanlige notasjon hvor man utelater multiplikasjonstegnet.
Tilsvarende symmetrigrupper finnes for alle regulære polygoner, for eksempel kvadratet og femkanten. Den regulære n-kanten forblir uforandret under en rotasjon r  på 360/n grader vinkelrett på dens plan. Samtidig er den invariant under refleksjon i n forskjellige speilingsakser gjennom hjørnene og vinkelrett på motsatt side. Kaller man en av disse speilingsoperasjonene for s, så består den fulle, dihedrale symmetrigruppen Dn av 2n element som kan skrives som
Gruppen kan betraktes som et produkt av de to sykliske gruppene Cn = < r > med rn = e og C2 = < s > hvor s 2 = e. Alle disse gruppene har den egenskap at produktet av en speiling og en rotasjon er en ny speiling, mens produktet av to speilinger er det samme som en rotasjon. Mange dihedrale symmetrier kan sees i kunst og arkitektur.
Hvert gruppelement tilsvarer en symmetritransformasjon. Dette kan illustreres ved å betrakte D4 som er symmetrigruppen for et kvadrat. Ved å tenke seg tall i dets hjørner, kan man følge med effekten av de åtte forskjellige transformasjonene.
Transformasjonsgrupper
Gruppelementene kombineres på samme måte som før og er gitt ved dens Cayley-tabell. Men i dette generelle tilfellet er det mer korrekt å si at gruppen ikke lenger er en symmetrigruppe, men virker som en transformasjonsgruppe. De opptrer i mange sammenhenger i teoretisk fysikk.
På lignende måte kan man illustrere effekten av den dihedrale gruppen D3 = < r, s > med r 3 = s 2 = e. Man kan tenke seg at r står for en rotasjon på 120° i det komplekse planet og derfor er representert ved det komplekse tallet r = e 2π i /3. Videre kan s representere kompleks konjugasjon. Begge disse operasjonene virker på det komplekse tallet e iθ  hvor θ er en vilkårlig vinkel. Denne vil da forandres når de seks gruppelementene virker på tallet. For eksempel ser man at
Derfor er rs = sr 2 oppfylt eller r1s0 = s0r2 i den opprinnelig notasjonen. Det viser at denne avbildningen av D3 på operasjoner i det komplekse planet er en isomorfi.
Permutasjonsgrupper
For å se hvordan transformasjonene i gruppen D3 virker på en likesidet trekant, kan man merke dens hjørner med tall slik at utgangsposisjonen er 123, det vil si at tallene 1, 2 og 3 følger etter hverandre i en retning mot urviseren på en klokke. En rotasjon på 120° vil da transformere trekanten til 312, mens en speiling om en akse vinkelrett på siden 12, vil bringe den over i posisjon 213. Hver posisjon av trekanten er derfor gitt ved en permutasjon av de tre tallene 1, 2 og 3. Det er ialt 3! = 6 forskjellige slike posisjoner som i dette tilfellet er lik med antall element i symmetrigruppen.
Permutasjon av n forskjellige objekt gir opphav til permutasjonsgruppen Sn  med n ! element. I det spesielle tilfellet at n = 3 ser man at S3 er isomorf med den dihedrale gruppen D3. Dette gjelder ikke for de større, dihedrale gruppene. Men generelt har Cayley vist at enhver gruppe av orden n er isomorf med en undergruppe til Sn.
Kontinuerlige grupper
De reelle tallene R danner en kontinuerlig gruppe under addisjon med 0 som enhetselement. Den kan også betraktes som en transformasjonsgruppe definert ved at det reelle tallet x blir transformert til x'  = x + a hvor a også et reelt tall. Det er her en parameter som karakteriserer transformasjonen x → x' . Tenker man seg x som et punkt på den reelle tallinjen, så representerer denne transformasjonen en translasjon T(a) definert ved
Produktet av to translasjoner er T(a)T(b) = T(a + b) og T(a) har et invers element som er T-1(a) = T(-a). Denne kontinuerlige gruppen er det enkleste eksempel på det som kalles en 1-parameter Lie-gruppe etter den norske matematiker Sophus Lie.
Ved bruk av eksponentialfunksjonen har man isomorfien T(a)  = e ka hvor k er en vilkårlig konstant som er den samme for alle elementene i gruppen. Denne funksjonen spiller en sentral rolle i beskrivelsen av alle Lie-grupper.
Rotasjoner
hvor n er et heltall og vinkelen φ uttrykkes i radianer. Enhetselementet e = R(2π ) følger nå fra Eulers likhet e 2π i  = 1.
Tallet n sies å angi representasjonen man benytter av denne rotasjonsgruppen. I det enkleste tilfelle er n = 1 som gir den fundamentale representasjonen. Den kan illustreres i det komplekse planet ved å rotere det komplekse tallet som danner vinkelen θ med x-aksen. En rotasjon R(φ) tilsvarer da å multiplisere z med som gir det nye tallet z → z'  = wz. Skriver man og benytter Eulers formel til å skrive, finner man at  resultatet blir z'  = x'  + iy'  hvor
Dette er den vanlige formen for en rotasjon φ i xy-planet.
Translasjoner i rommet kommuterer med hverandre. Beveger man seg for eksempel 10 m langs x-aksen og så 20 m langs y-aksen, kommer man frem til samme punkt som når man først flytter seg like langt langs y-aksen og så langs x-aksen. Den tredimensjonale translasjonsgruppen er derfor abelsk. Det er derimot ikke den tredimensjonale rotasjonsgruppen. Roterer man for eksempel en bok 180° om x-aksen og så 180° om y-aksen, blir ikke resultatet det samme om man gjør de to operasjonene i motsatt rekkefølge.
Poul Henningsens Plads metrostasjon
Poul Henningsens Plads er en metrostasjon på Cityringen til Københavns metro. Poul Henningsens Plads stasjon ligger på en ukjent plass på hjørnet av Tåsingegade og Reersøgade, med hovedtrapper ut imot Jagtvej.
Gruppe (matematikk)
Historie
Ideene til Galois ble først avvist av hans samtidige, og de ble publisert etter hans død. De regnes ofte som begynnelsen på gruppeteorien. Mer generelle undersøkelser av permutasjonsgruppen ble i de følgende årene gjennomført av Cauchy. På midten av 1800-tallet ga Cayley den første abstrakte, definisjonen av en endelig gruppe.
Poul Henningsens Plads metrostasjon
Til tross for navnet ligger Poul Henningsens Plads stasjon ikke på Poul Henningsens Plads, som ligger rett i nærheten på hjørnet av Østerbrogade og Jagtvej. Poul Henningsens Plads stasjon ligger i takstsone 1.
Byggingen vil begynne i mai 2011 med ledningsarbeider og arkeologiske utgravninger. Selve utgravningen forventes å begynne i starten av 2013 og stasjonen forventes å stå ferdig i løpet av 2016.
Gruppe (matematikk)
Historie
Geometri var det andre feltet hvor grupper ble brukt systematisk. Dette var spesielt en sentral del av Kleins Erlangen-program fra 1872. Etter som hyperbolsk og projektiv geometri ble oppdaget, brukte Klein gruppeteori til å systematisere dem. Lie hadde nær kontakt med Klein i disse årene og begynte å studere kontinuerlige grupper i forbindelse med transformasjoner av differensialligninger. Siden har disse gruppene blitt omtalt som Lie-grupper.
Reisesjekk
En reisesjekk er en ferdigutfylt pengeanvisning påført et fast beløp på en utenlandsk valuta. Sjekken kan kjøpes i en bank i hjemlandet og veksles inn i en bank eller på et vekslingskontor i ankomstlandet. Ved kjøp må kjøperen påføre hver enkelt sjekk en signatur under påsyn av utsteder. Innehaveren påfører igjen signatur ved bruk av hver enkelt sjekk under påsyn av mottakeren. Sjekkene var tidligere et hyppig brukt betalingsmiddel av reisende som ville unngå å ta med store beløp i kontanter til utlandet. Ved tap av reisesjekkene kan beløpet refunderes ved å fremvise kjøpskvitteringen, noe som forsikrer innehaveren om at ingen andre løser inn sjekken.
De første reisesjekkene ble utstedt 1. januar 1772 av London Credit Exchange Company og var gangbare i ni europeiske byer. American Express videreutviklet systemet i 1891 og selskapet har siden vært den største utstederen av reisesjekker. I Norge begynte banker å selge norske reisesjekker i 1977. Disse sjekkene var pålydende 500 kroner og kunne benyttes i Vest-Europa og et fåtall andre land.
I perioden mellom 1950 og 1990 var reisesjekker en av de viktigste betalingsformene for turister på utenlandsreise som ville unngå risikoen ved å bære på seg store kontantbeløp. Fra 1990-tallet og utover har bruken av reisesjekker minsket betydelig ettersom debet- og kredittkort har blitt ansett som en mer praktisk måte å betale på i utlandet. Som følge av dette har det også blitt færre forretninger som aksepterer reisesjekker som betalingsmiddel. I 2005 introduserte American Express reisesjekker som oppladdbare betalingskort som i større grad også kan brukes i forretninger og pengeautomater.
De største internasjonale utstederne av reisesjekker er American Express, MasterCard, Thomas Cook og Visa. I Norge er Forex den største aktøren som fortsatt tilbyr kjøp og salg av reisesjekker. DNB avviklet salget av reisesjekker i mars 2006. All kjøp og bruk av reisesjekker skal i Norge rapporteres til myndighetene.
Thuleselskapet
Thule-selskapet var på sitt største vinteren 1918/1919 med omkring 1500 medlemmer. I 1919 dannet det Frikorps Oberland, en paramilitær gruppe som eksisterte fram til 1921. Selskapet støttet også Det tyske arbeiderpartiet (DAP) som skiftet navn til Det nasjonalsosialistiske tyske arbeiderparti (NSDAP) og ble omorganisert av Hitler i 1921. Thule-selskapet mistet snart sin betydning i Weimar-republikken og oppløste seg selv i 1925.
Etter andre verdenskrig er Thule-selskapet blitt kjent gjennom fiksjon og populærkultur og i flere konspirasjonsteorier.
Tilblivelse
Selskapet vokste frem fra Germanenordenen ved årsskiftet 1917–1918 og ble grunnlagt i august 1918 av Rudolf von Sebottendorf (1875–1945). Germanerordenen hadde allerede tjent som et viktig sentrum for Det alltyske forbunds nasjonalistiske agitasjon.
Til Thuleselskapets medlemmer hørte advokater, dommere, universitetprofessorer, politiembedsmenn, aristokrater, leger, naturvitenskapsmenn og rike forretningsmenn. Utad fremstod de som «Studiegruppe for den germanske oldtid», men i virkeligheten var den en dekkorganisasjon for Germanerordenen som ble internt organisert i samme stil som en frimurerlosje. Det vil være treffende å karakterisere foreningen som et konspirativt hemmelig selskap med generelt rasistisk og i særdeleshet antisemittisk preg. Man rekrutterte sentrale samfunnpersonligheter for å kunne vinne politisk innflytelse og bedrive rasistisk og antisemittisk propaganda mer effektivt. På det meste hadde selskapet antagelig bare noen få hundre medlemmer, ennskjønt stort sett innflytelsesrike personer.
Ideologien
Thuleselskapets ideologi var sterkt preget av Germanerordenens medlem Guido von List (1848–1919), som forfektet ariosofisk tankegods. Blant dem som bygde på dette, var Alfred Rosenberg, medlem av Thuleselskapet og senere sjefsideolog for Nationalsozialistische Deutsche Arbeiterpartei, Hitlers nazistparti. Dette fremgår særlig dramatisk i Rosenbergs verk Der Mythus des zwanzigsten Jahrhunderts (1930). Thuleselskapet inngikk som en sentral del av den rasistiske og populistiske Völkisch-bevegelsen. Thuleselskapets emblem var et hakekors med strålekrans bak et blankt sverd. Bruken av hakekorset var nærliggende fordi det allerede på dette tidspunkt ble oppfattet som et entydig nasjonalistisk og antisemittisk symbol.
Eivin Sannes
Eivin Johan Sannes (født 7. oktober 1937 i Kristiansund, død 3. september 2019 ) var en norsk musiker (piano, orgel), kjent fra flere jazz-innspillinger og internasjonale samarbeid.
Thuleselskapet
Medlemmer
Lista viser noen av medlemmene. Flere av disse ble sentrale i nazipartiet.
Eivin Sannes
Etter oppveksten på Hønefoss spilte han med Pete Browns orkester (1958–59), før han virket i Bergens jazzmiljø (1960–72) som leder av fast husband på Hotell Neptun der han spilte med Dexter Gordon, som senere ga ut Hotell Neptun (1964) dedikert til Sannes. Perioden ga også samarbeid med Arvid Genius, Bergen Big Band og Bergenskvintetten, før han relokerte til Stavanger (1972) og Oslo (1979). Han var medlem i besetninger ledet av Harald Gundhus, Ditlef Eckhoff, Atle Hammer, Bjarne Nerem, Harald Bergersen, Per Nyhaug, Paul Weeden, Rowland Greenberg, Big Chief Jazzband og Tore Faye/Andreas Skjold/Monica Borgen.
Selv ga han ut Sandu med Ronnie Gardiner og Sture Janson bass (Gemini Records, 1991), og Jubilee med en rekke gjesteartister (Gemini Records, 1997). Med Inge Stangvik på vokal utga han Together med Eyvind Olsen på trommer og Christian Mortensen på bass (Gemini Records, 1998) og Together again (Hot Club Records, 2001). Etter dette deltok han i «The Dexter Gordon Project» med Harald Gundhus, Stig Hvalryg og Sverre Gjørvad.
Thuleselskapet
Såkorn for det tredje rike
Forbindelseslinjen mellom Thuleselskapet (TG) og Hitler går via Det tyske Arbeiderparti (Deutsche Arbeiterpartei, DAP). DAP ble grunnlagt i januar 1919 av Anton Drexler og Karl Harrer, som begge var medlemmer av selskapet. Ved hjelp av DAP forsøkte Thuleselskapet å vinne innpass blant det arbeidende folk. I september 1919 deltok Hitler for første gang på et møte i det ennå ubetydelige DAP, der han ble medlem i november. I juli 1921 klarte han ved et ultimatum å gripe kontrollen over partiet, som i mellomtiden hadde fått navnet Det nasjonalsosialistiske tyske Arbeiderparti (Das nationalsozialistische deutsche Arbeiterpartei, NSDAP).
Ettersom mange personer fra TG også gjorde seg gjeldende i DAP/NSDAP, fløt meget av Thuleselskapets ideologi inn i den nasjonalsosialistiske «Hitler-bevegelsen». De personene det dreier seg om, er ved siden av Alfred Rosenberg også blant annet Julius Streicher (senere utgiver av agitasjonsbladet Der Stürmer og Gauleiter i Franken), Hans Frank (senere generalguvernør i det tyskokkuperte Polen) og Rudolf Hess (senere Hitlers stedfortreder).
GTs grunnlegger Rudolf von Sebottendorf startet også avisen Münchener Beobachter, som i 1920 ble overtatt av nazistpartiet, skiftet navn til Völkischer Beobachter og forble partiorgan fram til 1945.
Myter og spekulasjoner
Det er oppstått en rekke tildels eventyrlige legender og spekulasjoner rundt Thuleselskapet. Mange av dem stammer fra Jan Udo Holey, omstridt, tysk forfatter født i 1967, som under psevdonymet Jan van Helsing har spredt en rekke sammensvergelsesteorier. Slik hevdes det for eksempel at Thuleselskapet hadde en sterk okkult eller til og med satanistisk innretning. Men bortsett fra en viss mystikk knyttet til de nordiske runer, uttrykt i Guido von Lists ideer om «armanen-runer», finnes det ingen saklige grunner til å holde fast ved denne påstanden. Det finnes også påstander om at det var en hemmelig indre orden, «Thuleordenen», innen Thuleselskapet. Det hevdes også uten historisk belegg eller sannsynlighet at Hitler selv på et eller annet tidspunkt hadde tilhørt Thuleselskapet. Dette synes også lite plausibelt, ettersom Hitler flere ganger kom med nedsettende bemerkninger om Alfred Rosenbergs utsvevende teorier.
Slutten
Fremveksten av NSDAP kan ha bidratt til at Thuleselskapet ble overflødig og døde hen, men den formelle avslutning kan senest settes til 1937. Da kom et dekret fra myndighetene som forbød alle losjer og losjelignende organisasjoner. Både Thuleselskapet og Germanerordenen passet til den beskrivelsen.
The Sims 2
The Sims 2 er et amerikansk livssimulasjonsspill utviklet av Maxis og gitt ut av Electronic Arts i 2004. I likhet med forgjengeren The Sims handler spillet om å kontrollere simmer (mennesker) som lever i en virtuell verden som minner mye om det virkelige liv. Spilleren bygger hus og fellesarealer som simmene beveger seg i, og følger dem i deres hverdagsliv. Spillet er åpent i den forstand at det ikke har noen definert slutt eller noe endelig mål spilleren skal nå.
Til forskjell fra forgjengeren tilbyr spillet imidlertid spilleren retning gjennom at simmene har ønsker, bekymringer og ambisjoner, men det er helt opp til spilleren om disse følges. Nytt fra The Sims er dessuten at simmene eldes og går gjennom seks livsstadier, fra nyfødt til gammel. Mens The Sims benyttet 2D-grafikk som bare gav en illusjon av dybde, er grafikkmotoren til The Sims 2 i ren 3D.
Spilleren kan lage sine egne nabolag med simmer fra grunnen av eller spille de tre som følger med spillet. Hyggenes er det samme nabolaget som følger med The Sims, men handlingen foregår 25 år senere. Ørkennabolaget Snålfoss er nært knyttet til det overnaturlige, og en av innbyggerne i Hyggenes skal ha havnet her etter å ha blitt bortført av romvesener. Simmene i nabolaget Veronavik bygger på figurer fra Shakespeares skuespill Romeo og Julie og En midtsommernattsdrøm.
Etter at The Sims 2 ble gitt ut til Windows i USA den 14. september 2004, ble det en umiddelbar suksess og solgte én million eksemplarer de ti første dagene, noe som den gang var rekord. The Sims 2 ble også godt mottatt av kritikerne og har en skår på 90 % hos GameRankings og Metacritic.
I etterkant ble det utgitt åtte utvidelsespakker som tilfører nye elementer i spillet, slik som dyr, vær og feriedestinasjoner, samt ni mindre «stæsjpakker». Spillet ble også gitt ut til Mac OS X og ulike konsoller i 2005. Per 2012 hadde spillet solgt i over 13 millioner eksemplarer på tvers av alle plattformer, hvilket gjør det til et av tidenes mestselgende videospill.
The Sims 2 er det andre spillet i The Sims-serien. Forløperen The Sims ble gitt ut i 2000, og en frittstående oppfølger, The Sims 3, ble utgitt i 2009. Denne ble i sin tur avløst av The Sims 4 i 2014.
Spillmekanismer (Windows/Mac-versjonen)
Spillet tar utgangspunkt i det virkelige liv, og simmene har ulike interesser, mål og ambisjoner knyttet opp mot ting fra virkeligheten. En sim går gjennom flere livsstadier og kan gå på skole, arbeide, utvikle forhold til andre simmer, gifte seg, opparbeide nye ferdigheter og få barn. Det finnes samtidig enkelte overnaturlige elementer i spillet, slik som spøkelser, at en kan bli bortført av romvesener (som kan føre til graviditet hos menn), og at en sim blir hentet av mannen med ljåen når den dør. En vesentlig del av spillet består også av å bygge og innrede boliger og offentlige områder simmene kan bo i og oppholde seg på.
De åtte utvidelsespakkene til spillet gir spilleren nye muligheter i tillegg til det som følger med i utgangspunktet. I The Sims 2: Livets skole (engelsk: The Sims 2: University) kan for eksempel simmene gå på universitet og ta utdannelse, mens The Sims 2: Uteliv (engelsk: The Sims 2: Nightlife) gir spilleren mulighet til å opprette egne sentrumsområder med nattklubber, barer og restauranter. Med hver utvidelsespakke følger det med et nytt overnaturlig vesen, for eksempel zombier, vampyrer, varulver og hekser.
Saskatchewan (elv)
Saskatchewan (cree: kisiskāciwani-sīpiy, «raskt rennende elv») er ei av Canadas store elver. Den dannes ved samløpet mellom de to tilløpselvene North Saskatchewan og South Saskatchewan, og renner herfra rundt 550 km mot øst gjennom delstatene Saskatchewan og Manitoba til den munner ut i Winnipegsjøen. Sammen med de to kildeelvene omfatter nedbørfeltet store deler av prærieregionene i det sentrale Canada, og strekker seg vestover til kildeområdene i Rocky Mountains i Alberta og sørover til de nordlige delene av Montana i USA. Elvesystemets totale lengde fra den fjerneste kilden (Bow River, ei sideelv til South Saskatchewan i Alberta) til Winnipegsjøen er 1939 km.
VM i hundekjøring 2011
VM i hundekjøring 2011 arrangeres i 2011 på Røros (3. – 10. februar), Hamar (18. – 20. mars) og Holmenkollen (23. – 27. mars).
Saskatchewan (elv)
Beskrivelse
Hovedelva dannes ved samløpet mellom de to tilløpselvene North Saskatchewan og South Saskatchewan, som ligger i den sentrale delen av delstaten Saskatchewan, rundt 40 km øst for Prince Albert. Begge tilløpselvene har sitt utspring fra isbreer i Rocky Mountains i Alberta.
The Sims 2
Spillmekanismer (Windows/Mac-versjonen)
Simmene bor i nabolag som består av boligtomter og fellestomter. Sistnevnte type er offentlige områder hvor simmene kan handle matvarer, klær og møte andre simmer i nabolaget. Spilleren kan spille i de tre nabolagene som følger med spillet, eller lage sitt eget fra grunnen av.
VM i hundekjøring 2011
Under åpningsseremonien 2. februar 2011 ble det trukket paralleller hundre år tilbake da Roald Amundsens ekspedisjon, som den første, nådde Sydpolen med hundespann.